મિત્રો, રાષ્ટ્રીય એકતા દિવસ ભારતવાસીઓની એકતાને બુલંદ કરવાનો અવસર છે. સરદારસાહેબના નિર્ભયતા, ધીરજ, સાહસ, શિસ્તબધ્ધતા, કર્મશીલતા જેવા સદગુણોનું સ્મરણ કરીને તેને આત્મસાત કરવાનો દિવસ છે. આ દિવસે સ્ટેચ્યુ ઓફ યુનિટીના નિર્માણની શરૂઆત ‘એક ભારત, શ્રેષ્ઠ ભારત'ની પરિકલ્પનાને સિધ્ધ કરવાની દિશામાં એક સીમાચિન્હરૂપ પગલું છે. 125 કરોડ દેશવાસીઓની એકતાના સામર્થ્યથી જ ભારત વિશ્વમાં પોતાનું અગ્રીમ સ્થાન સુનિશ્ચિત કરશે.